**Az államalapítás és az Államalapító Szent István ünnepe,**

**augusztus 20-a alkalmából**

**Áder János, Magyarország köztársasági elnöke**

 **a Magyar Érdemrend lovagkeresztje kitüntetést adományozta**

**1. Gagyi István,** **az Országos Magyar Vadászkamara Vas Megyei Területi Szervezetének elnöke, a Vasi Vadgazdálkodók Védegyletének elnöke, az Ethofer Mezőgazdasági Termelő- és Szolgáltató Kft. Hegyfalu telephelyének telepvezetője részére,** a szakszerű vadgazdálkodás megteremtése, a vadállomány gondozása, valamint a kulturált vadászati lehetőségek biztosítása érdekében végzett példaértékű munkája elismeréseként.

**2. Dr. Gulyás Béla állami díjas gépészmérnök, az egykori Magyar Hűtőipari Vállalat vezérigazgatója részére,** a hazai nagyipari gyorsfagyasztott élelmiszergyártás, -tárolás és -kereskedelem fejlesztése érdekében végzett több évtizedes tevékenysége.

**3. Haraszti Gyula, az Ipoly Erdő Zrt. műszaki és erdőgazdálkodási vezérigazgató-helyettese, az Erdészeti Lapok Szerkesztőbizottságának elnöke részére,** a korszerű erdőművelési eljárások rendszerszintű bevezetése, valamint az Erdészeti Lapok újraindítása és digitalizálása érdekében végzett példaértékű munkája elismeréseként.

**4. Dr. Somogyi László Géza élelmiszermérnök, az egykori Kertészeti és Élelmiszeripari Egyetem Gabona és Iparinövény Technológia Tanszékének tanszékvezetője részére,** az agrár-felsőoktatás területén végzett több évtizedes munkája, élelmiszermérnökök generációinak széles körű elméleti és gyakorlati képzésében elért eredményei elismeréseként.

**5. Vancsura Miklós mérnök-közgazdász, vízépítő mérnök, a Sárvári Gyógy- és Wellnessfürdő korábbi igazgatója, a Sárvári Szent László Kórház volt főigazgatója, a Pannon Egyetem címzetes egyetemi docense részére,** több mint négy évtizedes, példaértékű intézményvezetői, egyetemi oktatói, valamint szakértői és tanácsadói munkája elismeréseként.

**Áder János, Magyarország köztársasági elnöke**

 **a Magyar Arany Érdemkereszt kitüntetést adományozta**

1. **Dr. Csoma Antal Gábor, a Körösi Halász Szövetkezet volt elnöke részére,** a magyar halgazdálkodási ágazat fejlesztése érdekében nemzetközi és hazai szervezetekben végzett több évtizedes, eredményes munkája elismeréseként.
2. **Pasaréti Gyula díszhal-tenyésztő, az Akvárium Magazin alapítója részére,** a nemzetközi és a hazai akvarisztikában elért sikerei, valamint oktatói és ismeretterjesztő tevékenysége elismeréseként.

**Áder János, Magyarország köztársasági elnöke**

**a Magyar Ezüst Érdemkereszt kitüntetést adományozta**

**1. Bárány István, a Székesfehérvári és Erdélyi Bukógalambokat Tenyésztők Fajtaklubjának elnöke, a Magyar Galamb- és Kisállattenyésztők Országos Szövetsége Díszgalamb Szakosztályának elnöke részére,** a galambtenyésztés népszerűsítését, valamint a székesfehérvári bukó galambfajta megismertetését szolgáló tevékenysége elismeréseként.

**2. Berndt Mihály, a Herman Ottó Intézet Nonprofit Kft. Környezetértékelési Osztályának zajvédelmi szakreferense, intézeti főtanácsadója részére,** a zaj- és rezgésvizsgálatokkal kapcsolatos több évtizedes környezetvédelmi szakértői tevékenysége elismeréseként.

**3. Hunyadvári Árpád, a Galamb- és Kisállattenyésztők Csorvási Egyesületének képviselője, korábbi elnöke, a csorvási Gulyás Mihály Általános Iskola volt tanára részére,** a hazai galambtenyésztés, illetve a galambászkultúra népszerűsítése érdekében végzett példaértékű munkája elismeréseként.

1. **Dr. Krizsán Józsefné, a Kaán Károly Országos Természet és Környezetismereti Versenyért Alapítvány alapító elnöke, a Körös-völgyi Természetvédelmi Egyesület elnöke, a Mezőtúri Polgármesteri Hivatal Művelődési Oktatási és Sport Osztályának volt osztályvezető főtanácsosa részére,** példaértékű pedagógusi pályafutása, valamint a fiatalok természettel kapcsolatos ismereteinek elmélyítését szolgáló szervezőtevékenysége elismeréseként.
2. **Muka János, a Sport Bérkilövő Vadásztársaság elnöke részére,** a vadászati kultúra népszerűsítését szolgáló kiemelkedő tevékenysége elismeréseként.

**Áder János, Magyarország köztársasági elnöke**

**a Magyar Bronz Érdemkereszt kitüntetést adományozta**

1. **Greznár Zoltán előadóművész, a szanyi Greznár Zoltán és zenekara vezetője részére,** a tradicionális cigányzene és a magyar nóta népszerűsítését szolgáló magas színvonalú előadóművészi tevékenysége elismeréseként.

**Dr. Nagy István miniszter úr az Életfa Emlékplakett Arany fokozatát adományozta**

1. **Domokos György, a volt Kartográfiai Vállalat nyugalmazott igazgatója részére,** a magyar topográfiai munkálatok területén végzett kiváló munkájáért, életútja elismeréseként.
2. **Fazekas Sándor, a Hajdúsági Agráripari Zrt. nyugalmazott előadója részére,** a szőlőtermesztés és borászat fejlesztésében végzett eredményes munkájáért, életútja elismeréseként.
3. **Dr. Tóth Sándor, a Nemzetközi Vadászati és Vadvédelmi Tanács egykori alelnöke részére,** a vadgazdálkodás, az erdészeti igazgatás és a halászat terén végzett áldozatos munkájáért, írói tevékenységéért.
4. **Dr. Török Imre, a Génbank-Semex Magyarország Kft. nyugalmazott ügyvezetője részére,** a magyartarka és a holstein-fríz hazai nemesítésében, a mezőhegyesi sportló fajta létrejöttének érdekében végzett munkájáért.

**Agrárminiszter Úr az Életfa Emlékplakett Ezüst fokozatát adományozta**

**1. Dr. Bikfalvi Istvánné Dr. Hamza Kinga, a Magyar Ásványvíz, Gyümölcslé és Üdítőital Szövetség szakértője részére,** analitikai, kutatói tevékenységéért, szakírói tevékenységéért.

**2. Bujdosó Ferenc, a Bujdosó Szőlőbirtok és Pincészet tulajdonosa részére,** a szőlészet és borászat területén végzett áldozatos munkájáért, életútja elismeréseként.

**3. Cseke István, a Délalföldi Erdészeti Zrt. nyugalmazott kerületvezető erdésze részére,** a Fekete-Körös menti erdők közel négy évtizedes szolgálatáért.

**4. Fráter György László, a volt Szőregi Virág és Dísznövény Szövetkezet nyugalmazott elnöke részére,** a rózsatermesztésben, dísznövénytermesztésben végzett több mint négy és fél évtizedes kiemelkedő munkájáért.

**5. Hodobay-Böröcz András, az Agrárminisztérium nyugalmazott főosztályvezető-helyettese részére,** a földmérési és térképészeti feladatok területén végzett kiváló munkájáért, életútja elismeréseként.

**6. Dr. Sümegi József György szőlőbirtok és borászat tulajdonos részére,** a szőlészet terén végzett kiváló munkájáért, a szőlész-borász szakmai szervezetek érdekeinek védelméért.

**7. Tasi Lászlóné, az ÉSZAKERDŐ Zrt. nyugalmazott közgazdasági vezérigazgató-helyettese részére,** a cég részvénytársasággá alakításában, az erdőfelújítások folyamatos finanszírozásához szükséges pénzügyi alapok megteremtésében végzett munkájáért.

**Agrárminiszter Úr az** **Életfa Emlékplakett Bronz fokozata elismerést adományozta**

**1. Borosán István, a SEFAG Erdészeti és Faipari Zrt. nyugalmazott erdészeti igazgató részére,** a Marcali Erdészetben végzett kiemelkedő szakmai és közéleti munkájáért, az Országos Erdészeti Egyesület érdekében kifejtett tevékenységéért.

**2. Gyurák József, az ÉSZAKERDŐ Zrt. nyugalmazott műszaki osztályvezetője részére,** az erdőgazdálkodási ágazatban magas- és mélyépítési kivitelezési munkákban, valamint az erdei kisvasutak üzemeltetése terén végzett kiváló munkájáért.

**3.** **Juhász Pál, a Kapos Ternero Kft. ügyvezetője részére,** a hazai juhtenyésztésben végzett több évtizedes kimagasló munkájáért.

**4. Király István pékmester, Király Pék és Társa Bt. vezetője részére,** a pékek hatékony érdekképviseletéért, a szakma színvonalának megőrzéséért, folyamatos fejlesztéséért.

**5. Dr. Márton Mátyás, az Eötvös Loránd Tudományegyetem professor emeritusa részére,** a térképészet terén végzett kiváló munkájáért, oktatói tevékenységéért.

**6. Oreskó Imre, a Kunsági Borvidék Hegyközségi Tanácsának nyugalmazott elnöke részére,** a Kunsági borvidék érdekében végzett áldozatos munkájáért, az Izsáki Arany Sárfehér Bor- és Pezsgőrend alapításáért.

**7. Dr. Péteri András, a volt Nemzeti Agrárkutatási és Innovációs Központ Halászati Kutatóintézet nyugalmazott tudományos főmunkatársa részére,** az intenzív haltenyésztés terén végzett több évtizedes aktív és eredményes munkájáért.

**8. Dr. Szórádi Sándor, a Szatmári Konzervgyár Kft. nyugalmazott ügyvezető igazgatója részére,** a zöldség-gyümölcs feldolgozás területén végzett eredményes szervező-irányító és operatív tevékenységéért.

**9. Dr. Tarján Balázs, a Hegyközségek Nemzeti Tanácsának tanácsadója részére,** a magyar agrárium érdekében végzett kiváló munkájáért, a magyar szőlészek és borászok szakmai érdekeinek képviseletéért.

**10. Teleki Szilveszterné, a Szentlőrinci Ujhelyi Imre Mezőgazdasági és Közgazdasági Szakközépiskola és Kollégium nyugalmazott pedagógusa részére,** az agrárszakképző iskola működésében és fejlesztésében, valamint a szakmai angol nyelv oktatásában végzett kiemelkedő munkájáért.

**Dr. Nagy István miniszter úr az Aranykoszorús Gazdaasszony Díjat adományozta**

1. **Borbás Edit őstermelő részére,** a szántóföldi növénytermesztés, kertészet, állattenyésztés terén elért kimagasló eredményeiért.

**Agrárminiszter Úr az Aranykoszorús gazda Díjat adományozta**

**1. Kiss Gábor, az Ulmus Díszfaiskola Kft. ügyvezető igazgatója részére,** a díszfaiskola alapításáért, magas színvonalú, innovatív tevékenységéért.

**2. Szilágyi András gazdálkodó részére,** a családi gazdaságban végzett példamutató munkájáért, a növénytermesztésben elért eredményeiért.

**Dr. Nagy István miniszter úr a Darányi Ignác Díjat adományozta**

1. **Dr. Sütő Zoltán, a Magyar Agrár- és Élettudományi Egyetem Állattenyésztési Tudományok Intézetének egyetemi tanára részére,** a baromfinemesítés terén végzett elévülhetetlen érdemeiért, oktatói tevékenységéért.

**Agrárminiszter Úr a Fleischmann Rudolf Díjat adományozta**

1. **Dr. Bisztray György Dénes, a Magyar Agrár- és Élettudományi Egyetem Kertészettudományi Kar Szőlészeti Borászati Intézetének egyetemi tanára részére,** a modern szemléletű kertészeti szőlészeti és növénynemesítési oktatás és kutatás terén végzett kiváló munkájáért.
2. **Huszár Zoltán, a volt Fejér Megyei Mezőgazdasági Szakigazgatási Hivatal nyugalmazott osztályvezetője részére,** a vetőmagágazat érdekében végzett áldozatos, kiemelkedő munkájáért.
3. **Urbán Zsombor György őstermelő-családigazdálkodó részére,** a talajélet és az optimális talajszerkezet érdekében végzett eredményes munkájáért, innovatív eredményeiért.
4. **Dr. Veisz Ottó Bálint, Agrártudományi Kutatóközpont Mezőgazdasági Intézetének igazgatója részére,** a gabonafélék nemesítés terén végzet kiváló munkájáért, kutatói tevékenységéért.

**Dr. Nagy István miniszter úr a Gróf Széchényi Imre Díjat adományozta**

1. **Dezső Vencel, az Apor Péter Szakközépiskola nyugalmazott igazgatója részére,** a szakmai ismeretek átadásán felül az emberi értékek közvetítésében végzett munkájáért, nyugdíjba vonulása alkalmából.
2. **Patasi Ilona, a Szlovákiai Agrárkamara elnöke részére,** a felvidéki gazdák gazdasági megerősítése érdekében végzett áldozatos munkájáért.
3. **A Vajdasági Agráregyesületek Szövetsége részére,** a vajdasági gazdák érdekeinek képviseletében végzett tevékenységért, a gazdálkodók fejlődéséhez és a vidék fellendüléséhez való hozzájárulásért.

**Agrárminiszter Úr a Tolnay Sándor Díjat adományozta**

**1. Dr. Márton Lázár, Nemzeti Élelmiszerlánc-biztonsági Hivatal igazgatója részére,** az állategészségügyi szolgálat érdekében végzett hazai és nemzetközi tevékenységéért.

1. **Schwadlenka Ferencné, a Nemzeti Élelmiszerlánc-biztonsági Hivatal pénzügyi szakügyintézője részére,** a járványügyi kártalanítások kifizetése érdekében végzett két és fél évtizedes munkájáért.
2. **Dr. Tischler István megyei főállatorvos, a Hajdú-Bihar Megyei Kormányhivatal Agrárügyi Főosztályának vezetője részére,** a z állategészségügy szolgálatában végzett több évtizedes áldozatos munkájáért.

**A Közös Agrárpolitika tárgyalásainak előkészítése, eredményes lebonyolítása érdekében végzett több éves, kimagasló szakmai munkájuk elismeréseként** **Magyar Vidékért Díjban részesült**

1. **Dr. Feldman Zsolt**, az Agrárminisztérium mezőgazdaságért és vidékfejlesztésért felelős államtitkára.
2. **Benkő Péter**, Magyarország Európai Unió melletti Állandó Képviseletének mezőgazdasági tanácsosa, a Mezőgazdasági Különbizottság szóvivője.

**Dr. Nagy István miniszter úr Miniszteri Elismerő Oklevelet adományozott**

**1. Albert Imre, a Romániai Magyar Gazdák Egyesületének falugazdásza részére,** a helyi ökogazdálkodás megindítása és terjesztése terén végzett elhivatott munkájáért.

**2. Guttyán Anikó, Budapest Főváros Kormányhivatala Földhivatali Főosztályának ingatlan-nyilvántartási szakügyintézője részére,** a földügyi ágazatban végzett eredményes munkájáért.

**3. Harangi László Valér, a Hajdú-Bihar Megyei Kormányhivatal Agrár- és Vidékfejlesztést Támogató Főosztályának kérelemkezelési szakreferense részére,** a köz szolgálatában végzett kiváló munkájáért, amivel a gazdálkodókat segíti az Európai Uniós forrásokra pályázásban.

**4. Háromsitz Emese, az Agrárminisztérium Költségvetési Főosztályának költségvetési referense részére,** a Hungarikumok és a nemzeti értéktár megőrzésének, népszerűsítésének támogatásával kapcsolatos költségvetési feladatok ellátása során nyújtott kiemelkedő munkájáért.

**5. Hevesi István, az Agrárminisztérium Vadgazdálkodási Főosztályának tájegységi fővadásza részére,** a vadászati igazgatásban töltött több mint két évtizedes vadászati főfelügyelői, tájegységi fővadászi feladatainak magas színvonalú ellátásáért.

**6. Holló Mátyás állattenyésztő részére,** a juhtenyésztés terén végzett kiváló munkájáért.

**7. Dr. Hollósi Krisztina Izabella, a Nemzeti Kutatási, Fejlesztési és Innovációs Hivatal EU referense részére,** a hazai agrárkutatás uniós kapcsolatainak fejlesztésében végzett eredményes munkájáért.

**8. Dr. Jasinka Anita, az Agrárminisztérium Jogalkotási Főosztályának jogszabály-előkészítője részére,** a szőlő-bor ágazat szabályozási területén végzett kiemelkedő munkájáért.

**9. Karl Lajos, a Hegyközségek Nemzeti Tanácsának nyugalmazott hegybírója részére,** a Balatonfüred-Szőlősi Hegyközség érdekében végzett több évtizedes példaértékű hegybírói tevékenységéért, nyugdíjba vonulása alkalmából.

**10. Kemény György kovács mester részére,** kovács mesterként a közösség építésében végzett áldozatos munkájáért.

**11. Kolár Anna, a Nemzeti Földügyi Központ asszisztens-titkára részére,** a szervezet érdekében végzett példaértékű, elkötelezett munkájáért.

**12. Korom István, a Kiskunsági Nemzeti Park Igazgatóság mezőgazdasági gépkezelője részére,** több évtizedes gépkezelői munkájáért, nyugdíjba vonulása alkalmából.

**13. Kovács Andrea, a Nemzeti Élelmiszerlánc-biztonsági Hivatal igazgatási szakügyintézője részére,** a bürokrácia csökkentése érdekében, valamint az e-ügyintézés területén végzett kimagasló munkájáért.

**14. Kozsuch Mihály, a Szárító és Tároló Mezőgazdasági Zrt. nyugalmazott cégvezetője részére,** a magyar gazdatársadalom és agrárium érdekében végzett több évtizedes kiemelkedő tevékenységéért.

**15. Kótiné Losonczi Zsuzsanna, a Debreceni Pedagógiai Oktatási Központ kormánytisztviselője részére,** a Zöld Óvoda minősítő címpályázatok előzetes értékelésében végzett áldozatos munkájáért.

**16. Kökény László, a Déli Agrárszakképzési Centrum Jánoshalmi Mezőgazdasági Technikum, Szakképző Iskola és Kollégium mezőgazdasági gépésze részére,** a gondjaira bízott gépek üzemeltetésében, karbantartásában, állagmegóvásában végzett kiváló munkájáért.

**17. Marjai Antal, az Északi Agrárszakképzési Centrum Széchenyi István Mezőgazdasági és Élelmiszeripari Technikum, Szakképző Iskola és Kollégium oktatója részére,** közel négy évtizedes elhivatott pedagógiai munkájáért, munkaközösség vezetői tevékenységéért.

**18. Papp István László gazdálkodó részére,** a szántóföldi növénytermesztés és állattenyésztés terén elért eredményeiért.

**19. Pete János, a Déli Agrárszakképzési Centrum Kinizsi Pál Élelmiszeripari Technikum és Szakképző Iskola oktatója részére,** a pék-cukrász tanulók képzése terén végzett több mint négy évtizedes eredményes munkájáért, nyugdíjba vonulása alkalmából.

**20. Sándor Miklós, az Agrárminisztérium Földügyi és Térinformatikai Főosztályának földmérési főfelügyelője részére**,a földeken fennálló osztatlan közös tulajdon megszüntetése érdekében végzett kiemelkedő munkájáért.

**21. Schnetz Ilona, a Balaton-felvidéki Nemzeti Park Igazgatóság irodai munkatársa részére,** három évtizedes a köz szolgálatában végzett kimagasló munkájáért, nyugdíjba vonulása alkalmából.

**22.** **Sidó Brigitta, a Nemzeti Élelmiszerlánc-biztonsági Hivatal minősítésszervezési osztályvezetője részére,** a Kiváló Minőségű Élelmiszer védjegyrendszer létrehozásában, a szervezet termékteszt programjának koordinálásban végzett kiemelkedő tevékenységéért.

**23. Simon Erika Ágnes, az Agrárminisztérium Élelmiszergazdasági és -minőségpolitikai Főosztályának osztályvezetője részére,** az élelmiszeripar szereplői és a teljes ágazat szabályozási és működési környezetének kedvezővé tételében játszott szerepéért.

**24. Sztahura Erzsébet, a Nemzeti Agrárgazdasági Kamara vezető mezőgazdasági szakértője részére,** a termőföld minőségének védelmében végzett munkájáért, oktatói és szakírói tevékenységéért.

**25. Urbán József, az Agrármarketing Centrum Nonprofit Kft. rendezvény és kiállítás-szervezési koordinátora részére,** a magyar élelmiszerek külföldi népszerűsítése, a fiatal munkatársak támogatása érdekében végzett munkájáért.

**A Közös Agrárpolitika tárgyalásainak előkészítése, eredményes lebonyolítása érdekében végzett több éves, áldozatos munkája elismeréseként** **Miniszteri Dicséretben részesült**

1. **Dr. Juhász Anikó**, az Agrárminisztérium agrárgazdaságért felelős helyettes államtitkára.
2. **Tarpataki Tamás**, az Agrárminisztérium agrárpiacért felelős helyettes államtitkára.
3. **Gál Péter**, Magyarország Európai Unió melletti Állandó Képviseletének mezőgazdasági szakdiplomatája.
4. **Szentmáry Tamás**, Magyarország Európai Unió melletti Állandó Képviseletének munkatársa, a Mezőgazdasági Különbizottság helyettes szóvivője.
5. **Gál Péter**, az Agrárminisztérium Borászati és Kertészeti Főosztályának vezetője.
6. **Nagy Attila**, az Agrárminisztérium Fejlesztéspolitikai Főosztályának vezetője.
7. **Szentirmay Zoltán**, az Agrárminisztérium Támogatáspolitikai Főosztályának vezetője.
8. **Bittsánszky Márton**, az Agrárminisztérium Borászati és Kertészeti Főosztályának osztályvezetője.
9. **Horváth Anikó Katalin**, az Agrárminisztérium Támogatáspolitikai Főosztályának osztályvezetője.
10. **Madarász István**, az Agrárminisztérium Támogatáspolitikai Főosztályának osztályvezetője.
11. **Dr. Tóth Réka**, az Agrárminisztérium EU és FAO Ügyek Főosztályának osztályvezetője.
12. **Kinorányi Éva**, az Agrárminisztérium Támogatáspolitikai Főosztályának tervezési referense.
13. **Kormos Anikó**, az Agrárminisztérium Támogatáspolitikai Főosztályának EU pénzügyi referense
14. **Nagy Viktor**, az Agrárminisztérium Fejlesztéspolitikai Főosztályának EMVA stratégiai tervező referense.
15. **Sárecz László**, az Agrárminisztérium Agrárpiaci Főosztályának állati termékekért felelős referense.
16. **Tass Eszter**, az Agrárminisztérium EU és FAO Ügyek Főosztályának koordinátora
17. **Dr. Vásáry Miklós**, az Agrárminisztérium Támogatáspolitikai Főosztályának EU agrárpolitikai referense.
18. **Vitárius Csaba**, az Agrárminisztérium Támogatáspolitikai Főosztályának EU referense.

**A 29. Magyar Innovációs Nagydíj pályázat keretében kiemelt elismerésben részesült:**

* a martonvásári **Agrártudományi Kutatóközpont és a Bázismag Kft.,** a hazai és export célra nemesített, öko-stabil, értékálló magyar kukoricahibridek innovációért.

Az oklevelet **Vida Gyula** úr, azAgrártudományi Kutatóközpont főigazgatója és **Sándorfy András** úr, a Bázismag Kft ügyvezető igazgatója veszi át.

* a szegedi **Gabonakutató Nonprofit Közhasznú Kft.,** a szegedi tritikálék: jövőbe mutató agrár-innovációkért.

Az oklevelet **Wágner József** ügyvezető igazgató úr veszi át.

* a dabasi **Vitafort Zrt.,** a tejelő szarvasmarha-takarmányozásban használt új innovatív termékek elismeréseként.

Az oklevelet **Kulik Zoltán** vezérigazgató úr veszi át.

**A *2020. évi Agrár Innovációs Díjban* a KITE Zrt.** részesült, Precíziós Gazdálkodási Rendszere létrehozásáért, melynek célja, hogy a precíziós megoldásokat a technológiai elemek minél szélesebb körére adaptálják. A rendszer három részegysége a Precíziós technológia, a Partner Profit Program és a digitális alkalmazásokat tartalmazó PrecZone.

Az oklevelet **Szabó Levente** vezérigazgató úr veszi át.

**A *2020. évi Környezetvédelmi Innovációs Díjban* a** **MOL Nyrt.** részesült, Co-Processing eljárásáért, melybiológiai eredetű és fosszilis hulladék alapanyagokat alakít gázolajokká**.** Az eljárás során előállított biogázolaj literenként jelentős CO2 kibocsátás csökkentést eredményez.

Az oklevelet **Dr. Holló András**, a Csoportszintű Finomítói Termékfejlesztés és Szolgáltató Központ vezetője veszi át.